கேள்வி: இரஞ்சன் மத்தாயி - தொழில் பற்றி நீங்கள் என்ன அறிந்துள்ளீர்கள்?
பதில்: இரஞ்சன் மத்தாயி 1974 ஆம் ஆண்டுத் தொகுதி இந்திய வெளியுறவு சேவை இந்தியக் குடியியல் பணிகள் ஆவார். பூனா பல்கலைக்கழகத்தில் அரசியல் அறிவியலில் முதுகலைப் பட்டம் பெற்ற பிறகு இந்திய வெளியுறவுப் பணியில் சேர்ந்தார். வியன்னா, கொழும்பு, வாசிங்டன், டி. சி., தெகுரான் மற்றும் பிரசல்சில் உள்ள இந்திய தூதரகங்களில் பணியாற்றியுள்ளார். புதுதில்லியில் வெளியுறவு அமைச்சகத்தின் இணைச் செயலாளராக 1995 ஆம் ஆண்டு சனவரி மாதம் முதல் 1998 ஆம் ஆண்டு பிப்ரவரி மாதம் வரை வங்காளதேசம் , இலங்கை, மியான்மர் மற்றும் மாலைத்தீவுகள் ஆகிய நாடுகளில் இந்தியாவின் உறவுகளைக் கையாளும் பிரிவின் தலைவராக இருந்தார். 1998 ஆம் ஆண்டு பிப்ரவரி மாதம் முதல் 2001 ஆம் ஆண்டு சூன் மாதம் வரை இசுரேலுக்கான இந்திய தூதராகவும், 2001 ஆம் ஆண்டு ஆகத்து முதல் 2005 ஆம் ஆண்டு சூலை மாதம் வரை கத்தாரில் இந்திய தூதராக இருந்துள்ளார். 2005 ஆம் ஆண்டு ஆகத்து மாதம் முதல் 2007 ஆம் ஆண்டு சனவரி மாதம் வரை இலண்டனில் இங்கிலாந்துக்கான இந்திய துணை உயர் தூதராக பதவியை வகித்தார். 2007 ஆம் ஆண்டு சனவரி மாதத்தில் பிரான்சுக்கான இந்தியத் தூதராக நியமிக்கப்பட்டார். இரஞ்சன் மத்தாயி 2013 ஆம் ஆண்டு திசம்பர் மாதம் 9 ஆம் தேதியன்று இங்கிலாந்துக்கான இந்திய உயர் தூதராகப் பொறுப்பேற்றார். செய்மினி பகவதியை தொடர்ந்து இவர் இப்பொறுப்புக்கு வந்தார். இதற்கு முன்பு இந்தியாவின் வெளியுறவுச் செயலாளராக இருந்தார். 2013 ஆம் ஆண்டு சூலை மாதம் 31 ஆம் தேதியன்று பதவியில் இருந்து விலகினார், சுஜாதா சிங் புதிய வெளியுறவு செயலாளராக பொறுப்பேற்றார். [http://www.thehindu.com/news/national/article2312887.ece Ranjan Mathai assumes charge as Foreign Secretary]